OpenLLM-France/wikimedia huggingface dataset:
# BigScience Language Open-science Open-access Multilingual

BigScience Language Open-science Open-access Multilingual o BLOOM és un model d'intel·ligència artificial de codi obert i accés lliure. El model obert i multillenguatge conté uns 176.000 milions de paràmetres i s'ha entrenat amb 1,5 terabytes de text. BLOOM és una mica més gran que GPT-3 (175.000 milions de paràmetres), però a diferència d'aquest model BLOOM no té com a principal interès tenir un model comercial darrere.
El seu desenvolupament sorgí a partir de la unió de 1.000 investigadors dedicats a la intel·ligència artificial, que s'organitzaren a través de Hugging Face, la principal plataforma i comunitat entorn de la IA. A més, també hi han col·laborat més de 250 institucions en un projecte iniciat a principis de 2021.
El model de BLOOM fou entrenat a França amb el supercomputador Jean Zay, el qual fou finançat amb fons públics per valor de 7 milions de dòlars i els resultats foren publicats a mitjans de juny.

## Referències

* ↑ Pérez, Enrique «Las IA tienen un problema: son opacas y cerradas. BLOOM es el gran proyecto open source que quiere cambiarlo todo». Xataka, 10-07-2022 [Consulta: 11 juliol 2022].
* ↑ Belkada, Younes «initial commit · bigscience/bloom at 0b49f22». Hugging Face, 19-05-2022 [Consulta: 11 juliol 2022].
* ↑ Gibney, Elizabeth «Open-source language AI challenges big tech’s models». Nature, 22-06-2022 [Consulta: 11 juliol 2022].

## Enllaços externs

* Model BLOOM a la web de Hugging Face
# Clavier-Übung

Clavier-Übung, o Klavierübung en alemany modern, significa en una traducció lliure de l'alemany "exercici del teclat". És un títol genèric que diversos compositors de música han vingut utilitzant des del segle xvii i xviii, per a diferents compilacions de la seva obra per a teclat.
Segurament el primer compositor en utilitzar aquest nom va ser Johann Kuhnau el 1689. Actualment s'associa per defecte a l'obra del mateix nom de Johann Sebastian Bach.

## Composicions amb el títol Clavier-Übung

Entre els compositors que van publicar obres amb aquest títol poden citar-se els següents:
* El Clavier-Übung de Johann Sebastian Bach, que té quatre parts:
** "Clavier-Übung Part I": Sis partites, BWV 825-830 (1726–1730)
** "Clavier-Übung Part II": Concerto italià i Obertura francesa (1735)
** "Clavier-Übung Part III": dedicada en la seva integritat a l'orgue, incloent el Preludi i fuga en mi bemoll major, BWV 552, els Preludis corals, BWV 669-689, també anomenats Missa alemanya per a orgue (Deutsche Orgelmesse) i els Quatre duets, BWV 802-805 (1739).
** Clavier-Übung [IV, que no apareix en la portada]: Ària amb diverses variacions, posteriorment conegudes com a Variacions Goldberg (1741)
* Johann Christoph Bach (1673-1727)
** Clavier-Übung
* Ferruccio Busoni
** Klavierübung (1918–1925)
* Christoph Graupner:
** Leichte Clavier-Übungen (c.1730)
* Johann Ludwig Krebs
** Clavier Ubung Bestehend in verschiedenen vorspielen und veränderungen einiger Kirchen Gesaenge Nürnberg, J.O. Haffner, c. 1744)
** Clavier-Ubung bestehet in einer [...] Suite [...] Zweyter Theil (Nürnberg, J.O. Haffner, c. 1744)
** Clavier-Ubung bestehend in sechs Sonatinen … IIIter Theil (Nürnberg, J.O. Haffner, c. 1744)
* Johann Krieger
** Anmuthige Clavier-Übung (1698), que inclou algun ricercare, preludis, fugides i una tocata per a pedaler.
* Johann Kuhnau:
** Neuer Clavier-Übung, erster Theil (1689)
** Neuer Clavier-Übung, anderer Theil (1692)
* Vincent Lübeck
** Clavier Übung (1728)
** Clavier Übung en tres parts, 18 sonates per a clavecí (1738–c.1745)
** Clavier Übung en dues parts, 24 preludis per a orgue o clavecí (1739–42)

## Referències

* ↑ De vegades també s'escriu sense dièresi, Clavier-Ubung; de vegades sense guió, Clavierubung.
* 1 2 3 Wolff (1991) p.189
* 1 2 Boyd (2006) p.193)
* ↑ Bach: Goldberg Variations, Peter Williams. Cambridge University Press
* ↑ «Partitures d' Anmuthige ClavierÜbung, de Johann Krieger, a IMSLP».

### Bibliografia

* Wolff, Christoph. «Chapter 15: The Clavier-Übung Series». A: Bach: essays on his life and music. Harvard University Press, 1991. ISBN 0-674-05926-3.
* Boyd, Malcolm. Bach. 3. Oxford University Press, 2006. ISBN 0-19-530771-2.
# Abd-al-Jabbar

Abd-al-Jabbar és el nom dels següents personatges:
Abd-al-Jabbar forma part del nom de molts personatges:
* Abd-al-Jabbar ibn Abd-ar-Rahman, governador del Khurasan
* Abd-al-Jabbar ibn Àhmad, teòleg mutazalita
* Abu-l-Fat·h al-Hàssan ibn Abd-Al·lah ibn Àhmad ibn Abd-al-Jabbar ibn al-Hassina as-Sulamí, poeta i emir àrab
* Kareem Abdul-Jabbar, esportista nord-americà

## Notes

* ↑ Per a l'elaboració d'aquesta llista s'ha respectat la forma emprada a la Viquipèdia i s'ha seguit estrictament una ordenació alfabètica. S'ha pres com a criteri per a la inclusió a la llista que en el nom de l'article hi aparegués el nom Abd-al-Jabbar, tot i que no en fos el nom principal
# Borku

Borku, Borkou en francès, és una regió del Txad. Correspon al territori entre el massís del Tibesti i el de l'Ennedi. La regió de Borku-Ennedi-Tibesti és coneguda com a BET, i fou el nucli principal del Frolinat. El control del govern del Txad a la regió és problemàtic. Es tracta d'una zona de palmerars i desert. La muntanya Emi Koussi (3.415 metres) al sud-est, és considerada la seva porta d'entrada. El territori forma un trapezi amb la base més gran al sud de 500 km i el nord format per la frontera de Líbia. La superfície és de 230.000 km². El clima és desèrtic i la calor angoixant als mesos de l'estiu però suau al mesos de l'hivern.
Fou poblat pels nòmades del Tibesti, els tubu, per mitjà de diversos clans. Altres grups vinguts de l'Ennedi i del Ouaddaï es van barrejar amb els tubus i van formar el grup Annakkaza; els àrabs anomenen a tots els habitants com gorans (derivat d'alcorà); la població no és molt important, uns 20000 el 1950. La principal activitat és la pastura, i el territori, apartat de les rutes comercials, va quedar sempre al marge dels esdeveniments polítics. Fins al segle xix l'islam no va substituir al paganisme.
El 1842 els Uled Sliman, fugint dels turcs al Fezzan, es van refugiar al Borku i el van assolar durant 50 anys. El primer europeu que hi va estar fou Gustav Nachtigal el 1871. El 1899 va quedar dins l'esfera d'influència francesa per acord amb la Gran Bretanya. Després del 1900 foren els sanusiyya que es replegaven del Regne de Kanem-Bornu i del Manga el que es van instal·lar a la zona, especialment a N'Galakka i a Woun (després Faya o sota els francesos Faya-Largeau, i modernament altre cop Faya); les zawiyes sanusites, especialment la de Gouro, foren centres de difusió de l'islam, d'explotació agrícola, i centres intel·lectuals; el 1907 els francesos van respondre a les incursions sanusites ocupant temporalment N'Galakka, un dels principals centres dels atacants; el 1911 es van establir les primeres (i darreres) guarnicions turques, que es van retirar el 1912. El 1913 el territori fou ocupat per França i va formar un departament junt amb Ennedi i Tibesti; els departaments van passar a ser regions el 1947 i prefectures el 1960, altre cop departaments 1999, i regions amb departaments el 2002.

## Bibliografia

* Nachtigal, Sahara et Soudan, 1881.
* Pujo, Le Borkou et ses habitants, vie et moeurs, 1939.
# Efrén Llarena

Efrén Llarena (Espinosa de los Monteros, 1995) és un pilot de ral·li espanyol que disputa el Campionat d'Europa de Ral·lis, on la temporada 2021 va finalitzar subcampió i la temporada 2022 va esdevenir campió. La seva copilot habitual és la càntabra Sara Fernández.

## Trajectòria

Llarena debuta en ral·lis l'any 2013, disputant el Rallysprint de San Miguel amb un Renault Clio Sport copilotat per Igor Zatika. L'any 2014 acabaria tercer de la categoria júnior del Campionat d'Espanya.
A partir de l'any 2016 la seva copilot habitual serà Sara Fernández. Aquell any guanya la Copa Suzuki Swift. La temporada següent, la 2017, amb un Peugeot 208 R2 s'imposa al Campionat d'Espanya de Terra júnior i a la Copa Volant Peugeot francesa.
L'any 2018, mitjançant el Rally Team Spain, disputa per primera vegada el Campionat d'Europa de Ral·lis dins la categoria ERC3, categoria on guanyaria la temporada 2019, junt a la categoria ERC3 júnior.
La temporada 2020, amb un Citroën C3 R5, queda sisè de la principal categoria del Campionat d'Europa de Ral·lis, mentre que a la temporada 2021, amb un Škoda Fabia Rally2 evo, finalitza en segona posició, tan sols superat pel vencedor Andreas Mikkelsen. Curiosament, la seva copilot Sara Fernández s'alçaria amb el títol de campiona d'Europa de copilots.
La temporada 2022 s'incorpora a l'equip MRF Tyres i amb un Škoda Fabia Rally2 evo es proclama guanyador del Campionat d'Europa de Ral·lis a falta de dos proves per acabar el campionat, imposant-se a més a més en el Ral·li de les Açores.

## Referències

* ↑ «Efrén Llarena, ganador de la Copa Suzuki Swift 2016» (en castellà), 16-11-2016. [Consulta: 18 maig 2022].
* ↑ «Efrén Llarena y Sara Fernández bi-Campeones de Europa tras ganar en Chipre - Rincón del Motor 2 - Portada» (en castellà), 03-10-2019. [Consulta: 18 maig 2022].
* ↑ elcorreodeburgos. «Llarena, subcampeón de Europa de rallies» (en castellà). [Consulta: 18 maig 2022].
* ↑ «Sara Fernández hace historia al conquistar el campeonato de Europa de copilotos» (en castellà), 23-11-2021. [Consulta: 18 maig 2022].
* ↑ «Efrén Llarena y Sara Fernández ya son Campeones de Europa de Rallyes 2022» (en castellà). Arxivat de l'original el 2022-08-23. [Consulta: 23 agost 2022].
* ↑ «Efrén Llarena se lleva una victoria cargada de épica en la dureza del Rally Azores» (en castellà). [Consulta: 23 agost 2022].

## Enllaços externs

* Fitxa a ewrc-results
# La red

La red és una pel·lícula dramàtica mexicana del 1953 dirigida per Emilio Fernández Romo. Va ser inscrita en la secció oficial del 6è Festival Internacional de Cinema de Canes.

## Sinopsi

Antonio i José Luis, dos joves bandolers, són atrapats en flagrant delicte durant un robatori a la duana. José Luis és detingut, però Antonio aconsegueix fugir. Vivia en una platja deserta amb la seva amant Rosanna. Viuen de la venda d'esponges capturades per Antonio, que els permet comprar menjar. Un dia, se'ls uneix José Luis que va aconseguir escapar. Antonio accepta amagar-lo malgrat l'hostilitat de Rossana que admet haver estimat el company del seu amant en el passat.

## Repartiment

* Rossana Podestà - Rossana
* Crox Alvarado - Antonio
* Armando Silvestre - José Luis
* Guillermo Cramer - Rivera
* Carlos Riquelme - Comerciant d'esponges
* Margarito Luna - Pescador
* Armando Velasco
* Lilia Fresno
* Antonio Bribiesca - Guitarrista
* Emilio Garibay - Policia
* Manuel Vergara 'Manver' - Cambrer

## Referències

* ↑ «Festival de Cannes: Rosanna». festival-cannes.com. [Consulta: 24 gener 2009].
* ↑ Marcel Roy, Téléciné N° 40-41, F.L.E.C.C., Paris, janvier-février 1954.
# Monevui

Monevui és un indret del terme de Sarroca de Bellera, al Pallars Jussà.
És el vessant nord-occidental del Tossal Gros, a l'esquerra del barranc de Monevui, a l'oest de la Collada de les Terres.

## Enllaços externs

* Institut Cartogràfic de Catalunya
# 884

El 884 (DCCCLXXXIV) fou un any de traspàs començat en dimecres del calendari julià.

## Esdeveniments

* Adrià III és elegit papa.
* El Califat Abbàssida dona el seu vistiplau a la restauració del Regne d'Armènia.

## Necrològiques

* 12 de desembre: Carloman II, rei de la França Occidental.

## Referències

* ↑ «Full Dominical». Església Diocesana de Terrassa, 4 juliol 2021. [Consulta: 25 setembre 2021].
* ↑ Treadgold, 1997, p. 460.
* ↑ «Carloman II». Gran Enciclopèdia Catalana. Grup Enciclopèdia Catalana. [Consulta: 25 setembre 2021].

## Bibliografia

* Treadgold, W. T. A History of the Byzantine State and Society (en anglès). Stanford University Press, 1997. ISBN 0-804-72630-2.
# Bifurcació sella-node

En el camp dels sistemes dinàmics i de la teoria de la bifurcació una bifurcació sella-node és una bifurcació local a on dos punts fixos (d'equilibri) d'un sistema dinàmic colisionen en un punt i llavors desapareix. Aquesta bifurcació tan esdevé en sistemes discrets com continus.
Si l'espai de fases té dimensió 1 llavors un dels punts d'equilibri és inestable (la sella), mentre que l'altre és estable (el node).

## Forma normal en el cas continu

En el cas d'una equació diferencial la bifurcació sella-node és:
    ${\frac {dx}{dt}}=r+x^{2}$
a on $x$ és la variable d'estat i $r$ és el paràmetre de bifurcació.
* Si $r<0$ llavors hi ha dos punts d'equilibri: $-{\sqrt {-r}}$ 'es l'estable i $+{\sqrt {-r}}$ és l'inestable.
* Quan $r=0$ (el punt de bifurcació) només hi ha un punt d'equilibri. Per aquest valor el punt d'equilibri ja no és hiperbòlic.
* Si $r>0$ no hi ha punts d'equilibri.

## Vegeu també

* Punt de sella

## Bibliografia

* Kuznetsov, Yuri A. Elements of Applied Bifurcation Theory. Second. Springer, 1998. ISBN 0-387-98382-1.
* Strogatz, Steven H. Nonlinear Dynamics and Chaos. Addison Wesley, 1994. ISBN 0-201-54344-3.
* Weisstein, Eric W., «Fold Bifurcation» a MathWorld (en anglès).
* Chong, K. H.. Computational Techniques in Mathematical Modelling of Biological Switches. In Weber, T., McPhee, M.J. and Anderssen, R.S. (eds) MODSIM2015, 21st International Congress on Modelling and Simulation (MODSIM 2015). Modelling and Simulation Society of Australia and New Zealand, December 2015, pp. 578-584, 2015. ISBN 978-0-9872143-5-5.
* ↑ Kuznetsov, 1998, p. 80–81.
# A un dios desconocido

A un dios desconocido és una pel·lícula espanyola de 1977 dirigida per Jaime Chávarri i Elías Querejeta.

## Argument

La pel·lícula narra la història de José, un homosexual a la cinquantena, que treballa de mag en una sala de festes, i les seves relacions personals. Tota la història té com a teló de fons les seves vivències a la Granada a l'inici de la Guerra Civil espanyola, la relació amb els germans Pedro i Soledad, i l'assassinat del poeta Federico García Lorca i del pare de José que era el jardiner del poeta.
Després de molts anys, José tornarà a Granada i es retrobarà amb Soledad.

## Repartiment

* Héctor Alterio- José
* Xabier Elorriaga - Miguel
* Maria Rosa Salgado - Adela
* Rosa Valenty - Clara
* Ángela Molina- Soledad
* Margarita Mes - Soledad, de gran
* Mercedes Sampietro- Mercedes
* José Joaquin Boza - Pedro

## Premis

* Tres premis en el Festitival internacional de cinema de Sant Sebastià 1977: Millor actor espanyol i millor actor a Héctor Alterio i premi OCIC.
* Premi a la millor pel·lícula en el Festival internacional de cinema de Chicago de 1978.

## Comentari

Pel·lícula molt personal i significativa dins del cinema de Jaime Chávarri, és el segon fruit de la seva col·laboració amb el productor donostiarra Elías Querejeta. L'obra està presidida per una interpretació magnífica de l'actor argentí Héctor Alterio, que li va valer un guardó en el Festival de Cinema de Sant Sebastià.

## Referències

* Schwartz, Ronald, The Great Spanish Films: 1950- 1990, Scarecrow Press, Londres, 1991, ISBN 0-8108-2488-4
# Calathotarsus simoni

Calathotarsus simoni és una espècie d'aranya de la família dels mígids (Migidae), que es troba a l'Argentina. En lloc de construir nius, aquesta aranya fa forats amagats per una porta construïda amb detritus del voltant per camuflar la seva ubicació.

## Referències

* 1 2 «Taxon details Calathotarsus simoni Schiapelli & Gerschman, 1975». World Spider Catalog. [Consulta: 15 maig 2018].
* Ferretti, Nelson; Copperi, Sofía; Schwerdt, Leonela; Pompozzi, Gabriel «Another migid in the wall: natural history of the endemic and rare spider Calathotarsus simoni (Mygalomorphae: Migidae) from a hill slope in central Argentina» (en anglès). Journal of Natural History, 48, 31-32, 17-03-2014, pàg. 1907–1921. DOI: 10.1080/00222933.2014.886344. ISSN: 0022-2933.
# Efter repetitionen

Efter repetitionen (en català seria: "Després de la repetició") és una pel·lícula dramàtica sueca d'Ingmar Bergman estrenada el 1984

## Argument

Henrik Vogler és un director de teatre, raonable, però exigent. Després les repeticions de l'obra El Somni d'August Strindberg, quan els actors han marxat, continua estant sol al teatre per pensar en les escenes, i imaginar-se-les.
Un dia, Anna, una actriu, torna a buscar un braçalet oblidat. Aquesta dona havia esdevingut al llarg dels anys la millor actriu de la societat de producció d'Henrik. Entre ells dos naixeran sentiments, malgrat la diferència d'edat.

## Repartiment

* Erland Josephson: Henrik Vogler
* Ingrid Thulin: Rakel Egerman
* Lena Olin: Anna Egerman
* Nadja Palmstjerna-Weiss: Anna Egerman (jove)
* Bertil Guve: Henrik Vogler (jove)

## Referències

* ↑ «Efter repetitionen». svensk-filmdatabas.
# Lateral

«Lateral» té aquests significats:
* Lateral (anatomia)
* Lateral (castells)
* Lateral (revista)
* Consonant lateral, consonant que s'articula deixant escapar l'aire pels costats de la llengua, que actua obstruint el pas de l'aire
* Lateral, demarcació futbolística vegeu defensa (futbol)#Laterals
Viccionari
# Metròpoli (França)

Una metròpoli (métropole en francès) és una estructura intercomunal francesa amb fiscalitat pròpia que preveu una important integració de les comunes membres. Les metròpolis van ser creades per llei al gener del 2014.
A gener de 2018, hi havia 19 metròpolis, i 2 metròpolis amb estàtus especial (totes a la França metropolitana). La Metròpoli de Lió és una Col·lectivitat territorial, i no una intercommunitat.

## Llista de Metròpolis

| Nom | Centre | Creació | Nombre de municipis | Població (2014) |
| Metròpoli de Bordeus | Bordeus | 2015 | 28 | 774.929 |
| Brest Métropole Océane | Brest | 2015 | 8 | 212.998 |
| Clermont Auvergne Métropole | Clarmont d'Alvèrnia | 2018 | 21 | 284.672 |
| Metròpoli de Dijon | Dijon | 2017 | 24 | 256.113 |
| Strasbourg Eurométropole | Estrasburg | 2015 | 33 | 491.516 |
| Grenoble-Alpes Métropole | Grenoble | 2015 | 49 | 451.752 |
| Métropole Européenne de Lille | Lilla | 2015 | 90 | 1.154.103 |
| Metz Metròpoli | Metz | 2018 | 44 | 220.696 |
| Montpellier Méditerranée Métropole | Montpeller | 2015 | 31 | 457.760 |
| Metròpoli del Gran Nancy | Nancy | 2016 | 20 | 260.665 |
| Nantes Metròpoli | Nantes | 2015 | 24 | 636.013 |
| Métropole Nice Côte d'Azur | Niça | 2011 | 49 | 544.977 |
| Orleans Metròpoli | Orleans | 2017 | 22 | 287.064 |
| Rennes Metròpoli | Rennes | 2015 | 43 | 444.723 |
| Saint-Étienne Métropole | Saint-Étienne | 2018 | 53 | 401.845 |
| Métropole Rouen Normandie | Rouen | 2015 | 71 | 499.570 |
| Toulouse Métropole | Tolosa | 2015 | 37 | 760.127 |
| Métropole Toulon-Provence-Méditerranée | Toló | 2018 | 12 | 434.409 |
| Tours Métropole Val de Loire | Tours | 2017 | 22 | 299.127 |
| Metròpolis amb estatus especial |||||
| Metròpoli d'Aix-Marsella-Provença | Marsella | 2016 | 92 | 1.886.842 |
| Metròpoli del Gran París | París | 2016 | 131 | 7.068.810 |

## Referències

* ↑ (francès) Loi n° 2014-58 du 27 janvier 2014 de modernisation de l'action publique territoriale et d'affirmation des métropoles
* 1 2 BANATIC, Périmètre des EPCI à fiscalité propre. Accessed 2017-06-28.

## Enllaços externs

* Assemblée des Communautés de France Arxivat 2011-02-22 a Wayback Machine. (francès)
# Aa

«Aa o AA» té aquests significats:
* Aa, tipus de lava vegeu Colada#_Aa
* Aa (gènere), gènere d'orquídies
* Biografies:
** Pieter van der Aa, editor i geògraf neerlandès
** Hubertus Antonius van der Aa, botànic
** Aa (DC Comics), personatge de ficció de DC Comics
* Toponímia:
** Aa en Hunze, municipi de la província de Drenthe, al nord-est dels Països Baixos
** Aa (França), riu a Flandes francès
** Aa (Dieze), afluent del Dieze (Països Baixos)
** Aa (Kleine Nete), afluent del Kleine Nete (Bèlgica)
** Aa (Werre), afluent del Werre (Alemanya)
* Abreviacions:
** Aa, abreviació científica pel botànic Hubertus Antonius van der Aa
** Aa (Avisar a), iniciativa per incorporar en les agendes dels telèfons mòbils aquestes sigles com a entrada del número de telèfon de les persones properes.
** Aa o aminoàcid, compost orgànic
** AA American Airlines, aerolínia internacional dels Estats Units d'Amèrica
** AA o Alcohòlics Anònims
** AA o Andecha Astur, partit polític nacionalista d'esquerres asturià
# Big Falls (Minnesota)

Big Falls és una població dels Estats Units a l'estat de Minnesota. Segons el cens del 2000 tenia 264 habitants.

## Demografia

Segons el cens del 2000, Big Falls tenia 264 habitants, 134 habitatges, i 73 famílies. La densitat de població era de 16,9 habitants per km².
Dels 134 habitatges en un 21,6% hi vivien nens de menys de 18 anys, en un 42,5% hi vivien parelles casades, en un 8,2% dones solteres, i en un 44,8% no eren unitats familiars. En el 41,8% dels habitatges hi vivien persones soles el 17,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era d'1,97 i el nombre mitjà de persones que vivien en cada família era de 2,61.
Per edats la població es repartia de la següent manera: un 19,7% tenia menys de 18 anys, un 3,8% entre 18 i 24, un 24,6% entre 25 i 44, un 30,3% de 45 a 60 i un 21,6% 65 anys o més.
L'edat mediana era de 46 anys. Per cada 100 dones de 18 o més anys hi havia 107,8 homes.
La renda mediana per habitatge era de 26.458 $ i la renda mediana per família de 28.125 $. Els homes tenien una renda mediana de 24.375 $ mentre que les dones 17.083 $. La renda per capita de la població era de 14.528 $. Entorn del 12% de les famílies i el 14,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Big Falls». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Big Falls». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# .hack

.hack és una franquícia multimèdia creada per Bandai, que es basa en una història de ciència-ficció. La sèrie consta de diverses fases diferents, que veuen com a tema central la presència d'un món de jocs en línia anomenat The World.
La història principal de .hack explica els fets ocorreguts després del bloqueig de la xarxa pel virus Pluto's Kiss el 24 de desembre de 2005. Després d'aquesta primera crisi, el sistema operatiu ALTIMIT s'ha convertit pràcticament en l'únic sistema utilitzat al món gràcies a la seva estabilitat. Posteriorment, però, mitjançant l'ús del videojoc de rol massiu, The World, comencen a passar fets estranys dins de la xarxa. La sèrie es presenta en múltiples formes: videojocs, novel·les, manga i anime.
El projecte multimèdia de l'empresa japonesa Bandai consisteix en explicar una història fent ús de diversos formats: vuit videojocs per a la consola PlayStation 2, quatre dels quals ja han estat publicats en espanyol, quatre sèries d'anime i una sèrie d'oves, diversos de manga, tres dels quals ja han estat publicats a Espanya, i, finalment, unes quantes novel·les, algunes d'elles relacionades directament amb les història d'algunes sèries d'anime.
La història de .hack comprèn la categoria shonen (sent els jocs, a més, RPG). La història gira entorn de The World, un MMORPG basat en un escrit de l'autora alemanya Emma Wielant que porta diversos problemes als jugadors que hi ha dins.

## Referències

* 1 2 3 «.Hack diventa portatile». Play Generation, Edizioni Master, 01-03-2009, p. 7. ISSN: 1827-6105 [Consulta: 29 agost 2022].

## Enllaços externs

* Pàgina Oficial Arxivat 2009-11-28 a Wayback Machine. (anglès)
* Dothackers (notícies) (anglès)
* .hack//Enciclopedia (castellà)
# Calatañazor

Calatañazor és un municipi de la província de Sòria, a la comunitat autònoma de Castella i Lleó.

## Referències

* ↑ «Provincia de Soria (España): Municipios & Localidades» (en castellà), 22-01-2021. [Consulta: 5 març 2021].